1.

Reglamento (EB) Nr. 2042/2003 I priedas (M dalis) iš dalies keičiamas taip: (1) po antraštinės dalies „(M dalis)“ įterpiamas turinys: „Turinys M.1 A SKYRIUS. TECHNINIAI REIKALAVIMAI A POSKYRIS. BENDROJI DALIS M.A.101 Taikymo sritis B POSKYRIS. ATSAKOMYBĖ M.A.201 Įsipareigojimai M.A.202 Pranešimas apie ypatingą įvykį C POSKYRIS. NEPERTRAUKIAMASIS TINKAMUMAS SKRAIDYTI M.A.301 Nepertraukiamojo tinkamumo skraidyti užduotys M.A.302 Orlaivių techninės priežiūros programa M.A.303 Tinkamumo skraidyti nurodymai M.A.304 Keitimų ir remontų duomenys M.A.305 Užrašų apie orlaivio nepertraukiamąjį tinkamumą skraidyti sistema M.A.306 Operatoriaus techninių užrašų sistema M.A.307 Orlaivio nepertraukiamojo tinkamumo skraidyti užrašų perdavimas D POSKYRIS. TECHNINĖS PRIEŽIŪROS STANDARTAI M.A.401 Techninės priežiūros duomenys M.A.402 Techninės priežiūros atlikimas M.A.403 Orlaivio defektai E POSKYRIS. KOMPONENTAI M.A.501 Montavimas M.A.502 Komponento techninė priežiūra M.A.503 Ribotos eksploatavimo trukmės komponentai M.A.504 Eksploatuoti netinkamų komponentų kontrolė F POSKYRIS. TECHNINĖS PRIEŽIŪROS ORGANIZACIJA M.A.601 Taikymo sritis M.A.602 Paraiška M.A.603 Patvirtinimo apimtis M.A.604 Techninės priežiūros organizacijos žinynas M.A.605 Įrenginiai M.A.606 Reikalavimai darbuotojams M.A.607 Už išleidimą atsakingi darbuotojai M.A.608 Komponentai, įranga ir įrankiai M.A.609 Techninės priežiūros duomenys M.A.610 Techninės priežiūros darbų pavedimai M.A.611 Techninės priežiūros standartai M.A.612 Orlaivio išleidimo eksploatuoti pažymėjimas M.A.613 Komponento išleidimo eksploatuoti pažymėjimas M.A.614 Techninės priežiūros užrašai M.A.615 Organizacijos teisės M.A.616 Vidinis organizacijos patikrinimas M.A.617 Patvirtintos techninės priežiūros organizacijos pakeitimai M.A.618 Patvirtinimo galiojimo trukmė M.A.619 Pažeidimai G POSKYRIS. NEPERTRAUKIAMĄJĮ TINKAMUMĄ SKRAIDYTI UŽTIKRINANTI ORGANIZACIJA M.A.701 Taikymo sritis M.A.702 Paraiška M.A.703 Patvirtinimo galiojimo sritis M.A.704 Nepertraukiamojo tinkamumo skraidyti užtikrinimo žinynas M.A.705 Įrenginiai M.A.706 Reikalavimai darbuotojams M.A.707 Tinkamumo skraidyti patikros darbuotojai M.A.708 Nepertraukiamojo tinkamumo skraidyti užtikrinimas M.A.709 Dokumentai M.A.710 Tinkamumo skraidyti patikra M.A.711 Organizacijos teisės M.A.712 Kokybės užtikrinimo sistema M.A.713 Patvirtintos nepertraukiamąjį tinkamumą skraidyti užtikrinančios organizacijos pakeitimai M.A.714 Užrašų tvarkymas M.A.715 Patvirtinimo galiojimo trukmė M.A.716 Pažeidimai H POSKYRIS. IŠLEIDIMO EKSPLOATUOTI PAŽYMĖJIMAS – CRS M.A.801 Orlaivio išleidimo eksploatuoti pažymėjimas M.A.802 Komponento išleidimo eksploatuoti pažymėjimas M.A.803 Piloto savininko leidimas I POSKYRIS. TINKAMUMO SKRAIDYTI PATIKROS PAŽYMĖJIMAS M.A.901 Orlaivio tinkamumo skraidyti patikra M.A.902 Tinkamumo skraidyti patikros pažymėjimo galiojimas M.A.903 Orlaivio registracijos perleidimas Europos Sąjungoje M.A.904 Į Europos Sąjungą importuoto orlaivio tinkamumo skraidyti patikra M.A.905 Pažeidimai B SKYRIUS. KOMPETENTINGOS INSTITUCIJOS PROCEDŪRA A POSKYRIS. BENDROJI DALIS M.B.101 Taikymo sritis M.B.102 Kompetentinga institucija M.B.103 Priimtinos priemonės atitikčiai nustatyti M.B.104 Užrašų tvarkymas M.B.105 Abipusis pasikeitimas informacija B POSKYRIS. ATSAKOMYBĖ M.B.201 Įsipareigojimai C POSKYRIS. NEPERTRAUKIAMASIS TINKAMUMAS SKRAIDYTI M.B.301 Techninės priežiūros programa M.B.302 Išlygos M.B.303 Nepertraukiamoji orlaivio tinkamumo skraidyti kontrolė M.B.304 Atšaukimas, galiojimo sustabdymas ir apribojimas D POSKYRIS. TECHNINĖS PRIEŽIŪROS STANDARTAI E POSKYRIS. KOMPONENTAI F POSKYRIS. TECHNINĖS PRIEŽIŪROS ORGANIZACIJA M.B.601 Paraiška M.B.602 Pradinis patvirtinimas M.B.603 Patvirtinimo suteikimas M.B.604 Nepertraukiamoji priežiūra M.B.605 Pažeidimai M.B.606 Pakeitimai M.B.607 Patvirtinimo atšaukimas, jo galiojimo sustabdymas ir apribojimas G POSKYRIS. NEPERTRAUKIAMĄJĮ TINKAMUMĄ SKRAIDYTI UŽTIKRINANTI ORGANIZACIJA M.B.701 Paraiška M.B.702 Pradinis patvirtinimas M.B.703 Patvirtinimo suteikimas M.B.704 Nepertraukiamoji priežiūra M.B.705 Pažeidimai M.B.706 Pakeitimai M.B.707 Patvirtinimo atšaukimas, jo galiojimo sustabdymas ir apribojimas H POSKYRIS. IŠLEIDIMO EKSPLOATUOTI PAŽYMĖJIMAS – CRS I POSKYRIS. TINKAMUMO SKRAIDYTI PATIKROS PAŽYMĖJIMAS M.B.901 Rekomendacijų įvertinimas M.B.902 Kompetentingos institucijos atliekama tinkamumo skraidyti patikra M.B.903 Pažeidimai I priedėlis. Sutartis dėl nepertraukiamojo tinkamumo skraidyti II priedėlis. Oficialus išleidimo pažymėjimas – EASA 1 forma III priedėlis. Tinkamumo skraidyti patikros pažymėjimas – EASA 15 forma IV priedėlis. Klasių ir kategorijų sistema, taikoma patvirtinant techninės priežiūros organizacijas pagal I priedo (M dalies) F poskyrį ir II priedą (145 dalį) V priedėlis. I priedo (M dalies) F poskyryje nurodytas techninės priežiūros organizacijos patvirtinimas VI priedėlis. I priedo (M dalies) G poskyryje nurodytas nepertraukiamąjį tinkamumą skraidyti užtikrinančios organizacijos patvirtinimas VII priedėlis. Sudėtingi techninės priežiūros darbai VIII priedėlis. Ribota piloto savininko atliekama techninė priežiūra“; (2) M.A.301 dalies 2 punktas pakeičiamas taip: „2. pagal M.A.304 dalyje ir (arba) M.A.401 dalyje nustatytus duomenis, jeigu taikoma, pašalinant saugiam eksploatavimui turinčius įtakos visus defektus ir pažeidimus, visų didelių orlaivių arba komerciniam vežimui oro transportu naudojamų orlaivių atveju atsižvelgiant į minimalios įrangos ir nuokrypių nuo konfigūracijos sąrašus, jeigu jie taikomi orlaivio tipui;“; (3) M.A.305 dalis iš dalies keičiama taip: i) a punktas pakeičiamas taip: „a) Užbaigus bet kokią techninę priežiūrą, orlaivio nepertraukiamojo tinkamumo skraidyti užrašuose daromas įrašas apie išleidimo eksploatuoti pažymėjimą, kurio reikalaujama pagal M.A.801 dalį arba 145.A.50 dalį. Visi įrašai turi būti įrašomi nedelsiant, kai tai įmanoma padaryti, tačiau jokiu būdu ne vėliau nei po 30 dienų nuo techninės priežiūros darbų atlikimo dienos.“; ii) e punktas pakeičiamas taip: „e) Be oficialaus išleidimo dokumento, Europos aviacijos saugos agentūros (EASA) 1 formos arba lygiaverčių dokumentų, atitinkamame variklio arba oro sraigto žurnale, variklio modulio ar ribotos eksploatavimo trukmės komponento eksploatavimo formuliaruose turi būti pateikiama toliau nustatyta informacija apie visus įmontuotus komponentus (variklį, oro sraigtą, variklio modulį arba ribotos eksploatavimo trukmės komponentą): 1. komponento ženklinimas; 2. orlaivio, variklio, oro sraigto, variklio modulio arba ribotos eksploatavimo trukmės komponento, kuriame buvo įmontuotas tam tikras komponentas, tipas, serijos numeris ir, jeigu būtina, registracija bei nuoroda apie komponento įmontavimą arba išmontavimą; 3. data ir komponento bendras skraidytų valandų ir (arba) skrydžio ciklų ir (arba) tūpimų skaičius arba, jeigu būtina, jo eksploatavimo kalendorinio laiko trukmė; 4. aktuali d punkto informacija, kuri taikoma komponentui.“; iii) h punktas pakeičiamas taip: „h) Savininkas arba operatorius užtikrina, kad būtų įdiegta šių užrašų tvarkymą toliau nustatytą trukmę užtikrinanti sistema: 1. orlaivio ir visų jame įmontuotų ribotos eksploatavimo trukmės komponentų visų išsamių techninės priežiūros užrašų – tol, kol juose įrašyta informacija pakeičiama nauja lygiavertės taikymo srities ir vienodo išsamumo informacija, tačiau ne trumpiau kaip 36 mėnesius nuo tos dienos, kai orlaivis arba komponentas buvo išleistas eksploatuoti; ir 2. orlaivio bei visų jame įmontuotų ribotos eksploatavimo trukmės komponentų bendrosios eksploatavimo trukmės (valandos, kalendorinis laikas, ciklai ir tūpimai) – bent 12 mėnesių nuo tos dienos, kai orlaivį arba komponentą buvo nustota eksploatuoti; ir 3. ribotos eksploatavimo trukmės komponento eksploatavimo laiko (valandos, kalendorinis laikas, ciklai ir tūpimai) nuo paskutinių pagal tvarkaraštį numatytų techninės priežiūros darbų – bent tol, kol planinius komponento techninės priežiūros darbus pakeičia kiti lygiavertės apimties ir vienodo išsamumo planiniai techninės priežiūros darbai; ir 4. techninės priežiūros programos įgyvendinimo dabartinės apimties, kad būtų galima nustatyti, ar laikomasi patvirtintos orlaivio techninės priežiūros programos, – bent tol, kol numatyti orlaivio arba komponento techninės priežiūros darbai bus pakeisti kitais numatytais lygiavertės apimties techninės priežiūros darbais; ir 5. orlaiviui ir komponentams taikomų tinkamumo skraidyti nurodymų dabartinės būklės – bent 12 mėnesių nuo tos dienos, kai orlaivį arba komponentą buvo nustota eksploatuoti; ir 6. išsamios informacijos apie orlaivio, variklio (-ių), oro sraigto (-ų) ir bet kokių kitų skrydžio saugai svarbių komponentų einamuosius keitimus ir remontus – bent 12 mėnesių nuo tos dienos, kai juos buvo nustota eksploatuoti.“; (4) M.A.401 dalies b punkto 1 papunktis pakeičiamas taip: „1. kompetentingos institucijos arba Agentūros parengti visi taikomi reikalavimai, procedūros, standartai arba informacija;“; (5) M.A.503 dalis pakeičiama taip: „M.A.503 Ribotos eksploatavimo trukmės komponentai a) Įmontuoti ribotos eksploatavimo trukmės komponentai neturi būti eksploatuojami ilgiau, nei nustatyta patvirtintoje techninės priežiūros programoje ir tinkamumo skraidyti nurodymuose, išskyrus M.A.504 dalies c punkte numatytus atvejus. b) Patvirtinta eksploatavimo trukmė atitinkamai nurodoma kalendoriniu laiku, skrydžių valandomis, tūpimais arba ciklais. c) Patvirtintos eksploatavimo trukmės pabaigoje komponentas turi būti išimtas iš orlaivio ir atliekama jo techninė priežiūra arba jis pašalinamas, jeigu tai nustatytos eksploatavimo trukmės komponentai.“; (6) M.A.602 dalis pakeičiama taip: „M.A.602 Paraiška Paraiška techninės priežiūros organizacijai išduoti patvirtinimą arba jį pakeisti turi būti įteikiama kompetentingos institucijos nustatyta forma ir būdu.“; (7) M.A.603 dalis pakeičiama taip: „M.A.603 Patvirtinimo apimtis a) Organizacijai, kuri dalyvauja vykdant veiklą pagal šį poskyrį, neleidžiama vykdyti veiklos, jeigu kompetentinga institucija nėra suteikusi šiai organizacijai patvirtinimo. I priedo (M dalies) V priedėlyje pateikiamas šio patvirtinimo pažymėjimo pavyzdys. b) M.A.604 dalyje nurodytame techninės priežiūros organizacijos žinyne nustatoma darbo, kurį leidžiama atlikti atsižvelgiant į patvirtinimą, apimtis. I priedo (M dalies) IV priedėlyje apibrėžiamos visos klasės ir kategorijos, kurias leidžiama taikyti pagal F poskyrį. c) Patvirtinta techninės priežiūros organizacija, atsižvelgdama į techninės priežiūros duomenis, gali gaminti, kaip nurodyta techninės priežiūros organizacijos žinyne, tam tikras dalis, kurias atlikdama darbus gali naudoti savo įrenginiuose.“; (8) M.A.614 dalies c punktas pakeičiamas taip: „c) Patvirtinta techninės priežiūros organizacija visų techninės priežiūros užrašų ir visų susijusių techninės priežiūros duomenų kopiją laiko trejus metus nuo orlaivio arba orlaivio komponento, kuriam buvo taikyta techninė priežiūra, išleidimo iš patvirtintos techninės priežiūros organizacijos dienos. 1. Užrašai pagal šios dalies reikalavimus turi būti laikomi taip, kad nebūtų sugadinti, pakeisti arba pavogti. 2. Visa duomenų rezervavimui užtikrinti naudojama aparatinė kompiuterio įranga turi būti laikoma kitoje vietoje nei darbui naudojamų duomenų laikymo įranga ir tokioje aplinkoje, kad būtų užtikrinta gera tų duomenų būklė. 3. Jeigu patvirtinta techninės priežiūros organizacija nutraukia savo veiklą, visi laikomi paskutinių trejų metų laikotarpio techninės priežiūros užrašai turi būti perduodami paskutiniam atitinkamo orlaivio ar komponento savininkui arba užsakovui ar laikomi kompetentingos institucijos nustatytoje vietoje.“; (9) M.A.702 dalis pakeičiama taip: „M.A.702 Paraiška Paraiška suteikti patvirtinimą nepertraukiamąjį tinkamumą skraidyti užtikrinančiai organizacijai arba pakeisti to patvirtinimo galiojimą įteikiama kompetentingos institucijos nustatyta forma ir numatytu būdu.“; (10) M.A.704 dalies a punktas iš dalies keičiamas taip: i) 4 papunktis pakeičiamas taip: „4) organizacijos schema, kurioje apibūdinti M.A.706 dalies a punkte, M.A.706 dalies c punkte, M.A.706 dalies d punkte ir M.A.706 dalies i punkte nurodytus visus asmenis siejantys atsakomybės ryšiai;“; ii) 5 papunktis pakeičiamas taip: „5) M.A.707 dalyje nurodytų tinkamumo skraidyti patikros darbuotojų sąrašas, kuriame, kai taikoma, išvardijami darbuotojai, įgalioti išduoti skrydžio leidimą pagal M.A.711 dalies c punktą;“; (11) M.A.706 dalis papildoma k punktu: „k) Organizacija nustato darbuotojų, kurie dalyvauja užtikrinant visų didelių orlaivių arba orlaivių, naudojamų komerciniam vežimui oro transportu, nepertraukiamąjį tinkamumą skraidyti, atliekant tinkamumo skraidyti patikrą ir (arba) kokybės auditą pagal procedūrą ir laikantis standarto, dėl kurio buvo susitarta su kompetentinga institucija, kompetenciją ir ją kontroliuoja.“; (12) M.A.707 dalies a punktas pakeičiamas taip: „a) Patvirtinta nepertraukiamąjį tinkamumą skraidyti užtikrinanti organizacija, kuri turi būti patvirtinta, kad galėtų atlikti tinkamumo skraidyti patikras ir, jeigu taikoma, kad galėtų išduoti skrydžio leidimus, turi turėti atitinkamus tinkamumo skraidyti patikros darbuotojus, galinčius išduoti A skyriaus I poskyryje nurodytus tinkamumo skraidyti patikros pažymėjimus arba rekomendacijas ir, jeigu taikoma, išduoti skrydžio leidimus pagal M.A.711 dalies c punktą. 1. Su visais orlaiviais, kurie naudojami komerciniam vežimui oro transportu, ir orlaiviais, kurių DKM yra didesnė nei 2 730 kg, išskyrus oro balionus, dirbantys minėti darbuotojai privalo: a) turėti ne trumpesnę nei penkerių metų patirtį užtikrinant nepertraukiamąjį tinkamumą skraidyti; ir b) turėti III priede (66 dalyje) nustatytą atitinkamą licenciją arba aviacijos bakalauro laipsnį ar lygiavertį nacionalinį dokumentą; ir c) būti išklausę oficialų techninės orlaivių priežiūros kursą; ir d) patvirtintoje organizacijoje eiti su atitinkama atsakomybe susijusias pareigas. e) Nepaisant a–d punktų, M.A.707 dalies a punkto 1 papunkčio b pastraipoje nustatytą reikalavimą leidžiama pakeisti penkerių metų patirtimi užtikrinant nepertraukiamąjį tinkamumą skraidyti, kuri yra papildoma reikalaujamai M.A.707 dalies a punkto 1 papunkčio a pastraipoje. 2. Su orlaiviais, kurie nenaudojami komerciniam vežimui oro transportu ir kurių DKM yra 2 730 kg arba mažesnė, ir su oro balionais dirbantys minėti darbuotojai privalo: a) turėti ne trumpesnę nei trejų metų patirtį užtikrinant nepertraukiamąjį tinkamumą skraidyti; ir b) turėti III priede (66 dalyje) nustatytą atitinkamą licenciją arba aviacijos bakalauro laipsnį ar lygiavertį nacionalinį dokumentą; ir c) būti išklausę atitinkamą techninės orlaivių priežiūros kursą; ir d) patvirtintoje organizacijoje eiti su atitinkama atsakomybe susijusias pareigas; e) Nepaisant a–d punktų, M.A.707 dalies a punkto 2 papunkčio b pastraipoje nustatytą reikalavimą leidžiama pakeisti ketverių metų patirtimi užtikrinant nepertraukiamąjį tinkamumą skraidyti, kuri yra papildoma reikalaujamai M.A.707 dalies a punkto 2 papunkčio a pastraipoje.“; (13) M.A.710 dalis pakeičiama taip: „M.A.710 Tinkamumo skraidyti patikra (a) Siekiant, kad būtų laikomasi M.A.901 dalyje nurodytos orlaivio tinkamumo skraidyti patikros reikalavimo, patvirtinta nepertraukiamąjį tinkamumą skraidyti užtikrinanti organizacija turi atlikti išsamų dokumentais pagrįstą orlaivio užrašų patikrinimą, kad būtų įsitikinta, jog: 1. orlaivio sklandmens, variklio ir oro sraigto skraidytų valandų skaičius ir susiję skrydžio ciklai yra tinkamai užregistruoti; ir 2. orlaivio konfigūracijai yra taikomas skrydžio žinynas ir jame atsispindi padėtis po paskutinio patikrinimo; ir 3. orlaivyje buvo atlikti visi pagal patvirtintą techninės priežiūros programą privalomi darbai; ir 4. visi žinomi defektai buvo pašalinti arba, jeigu būtina, apie juos buvo pranešta nustatytu būdu; ir 5. visi galiojantys tinkamumo skraidyti nurodymai buvo taikyti bei užregistruoti nustatytu būdu; ir 6. visos orlaivio modifikacijos ir remontai buvo užregistruoti bei patvirtinti pagal Reglamento (EB) Nr. 1702/2003 priedą (21 dalį); ir 7. visi orlaivyje įmontuoti ribotos eksploatavimo trukmės komponentai yra tinkamai paženklinti, užregistruoti ir patvirtinta jų eksploatavimo trukmė nėra pasibaigusi; ir 8. visi techninės priežiūros darbai buvo atlikti pagal I priedo (M dalies) reikalavimus; ir 9. einamasis pareiškimas apie masės ir sunkio centro nustatymą atitinka orlaivio konfigūraciją ir yra galiojantis; ir 10. orlaivis atitinka paskutinius Agentūros patvirtintus jo konstrukcijos tipo pakeitimus; ir 11. jeigu reikia, orlaivis turi einamąją orlaivio konfigūraciją atitinkantį triukšmo pažymėjimą pagal Reglamento (EB) Nr. 1702/2003 priedo (21 dalies) I poskyrį. b) Patvirtintos nepertraukiamąjį tinkamumą skraidyti užtikrinančios organizacijos darbuotojai, atliekantys tinkamumo skraidyti patikrą, atlieka fizinę orlaivio patikrą. Tinkamumo skraidyti patikrą atliekantiems darbuotojams, kurie nėra tinkamai kvalifikuoti pagal III priedą (66 dalį), turi padėti tokią kvalifikaciją turintys darbuotojai. c) Atlikdami fizinę orlaivio patikrą, tinkamumo skraidyti patikros darbuotojai turi užtikrinti, kad: 1. visi privalomi ženklai ir nurodomieji užrašai būtų tinkamose vietose; ir 2. orlaivis atitiktų patvirtinto skrydžio žinyno reikalavimus; ir 3. orlaivio konfigūracija atitiktų patvirtintus dokumentus; ir 4. neliktų jokių akivaizdžių defektų, kurie nebuvo nurodyti pagal M.A.403 dalį; ir 5. orlaivis atitiktų dokumentais pagrįstus a punkto patikrinimo užrašus. d) Nukrypstant nuo M.A.901 dalies a punkto, tinkamumo skraidyti patikrai atlikti leidžiama numatyti ne ilgesnį nei 90 dienų laikotarpį, kad tebegaliotų tinkamumo skraidyti patikros procedūros nuostatos ir kad fizinį patikrinimą būtų galima atlikti tikrinant techninės priežiūros darbus. e) I priedo (M dalies) III priedėlyje nurodytą tinkamumo skraidyti patikros pažymėjimą (Europos aviacijos saugos agentūros (EASA) 15b formą) arba rekomendaciją išduoti tinkamumo skraidyti patikros pažymėjimą (EASA 15a formą) gali išduoti tik: 1. patvirtintos nepertraukiamojo tinkamumo skraidyti užtikrinimo organizacijos vardu – tinkamumo skraidyti patikros darbuotojai, atitinkamai įgalioti pagal M.A.707 dalį, arba M.A.901 dalies g punkte numatytais atvejais – už išleidimą atsakingi darbuotojai; ir 2. jeigu nustatoma, kad tinkamumo skraidyti patikra buvo atlikta išsamiai ir kad nebuvo nustatyta jokios neatitikties, kuri galėtų kelti pavojų skrydžio saugai. f) Visų orlaiviui išduotų tinkamumo skraidyti patikros pažymėjimų arba pažymėjimų, kurių galiojimas buvo pratęstas, kopija per 10 dienų turi būti nusiųsta to orlaivio registravimo valstybei narei. g) Neleidžiama sudaryti subrangos sutarčių tinkamumo skraidyti patikrai atlikti. h) Jeigu tinkamumo skraidyti patikros išvados būtų nepakankamos, apie tai kuo greičiau turi būti pranešta kompetentingai institucijai, tačiau bet kokiu atveju ne vėliau nei per 72 valandas nuo to momento, kai organizacija nustatė būklę, su kuria susijusi patikra.“; (14) M.A.711 dalis iš dalies keičiama taip: i) a punkto 1 papunktis pakeičiamas taip: „1. užtikrinti orlaivio, išskyrus komerciniam vežimui oro transportu naudojamus orlaivius, nepertraukiamąjį tinkamumą skraidyti, kaip nurodyta patvirtinimo pažymėjime;“; ii) dalis papildoma c punktu: „c) Nepertraukiamąjį tinkamumą skraidyti užtikrinančiai organizacijai, į kurios patvirtinimą įtrauktos M.A.711 dalies b punkte nurodytos teisės, galima suteikti papildomą patvirtinimą išduoti skrydžio leidimą pagal Reglamento (EB) Nr. 1702/2003 priedo (21 dalies) 21A.711 dalies d punktą tam tikriems orlaiviams, kuriems organizacija yra patvirtinta išduoti tinkamumo skraidyti patikros pažymėjimą, jeigu nepertraukiamąjį tinkamumą skraidyti užtikrinanti organizacija patvirtina atitiktį patvirtintoms skrydžio sąlygoms pagal atitinkamą patvirtintą M.A.704 dalyje nurodyto žinyno procedūrą.“; (15) M.A.714 dalis pakeičiama taip: „M.A.714 Užrašų tvarkymas a) Nepertraukiamąjį tinkamumą skraidyti užtikrinanti organizacija tvarko išsamius atliekamo darbo užrašus. Pagal M.A.305 ir, jeigu taikoma, M.A.306 dalis privalomi užrašai turi būti išlaikomi. b) Jei nepertraukiamąjį tinkamumą skraidyti užtikrinanti organizacija turi M.A.711 dalies b punkte numatytą teisę, ji turi laikyti visų išduotų arba, jei taikytina, pratęsto galiojimo tinkamumo skraidyti patikros pažymėjimų ir rekomendacijų kopijas bei visus patvirtinamuosius dokumentus. Be to, organizacija išsaugo visų tinkamumo skraidyti patikros pažymėjimų, kurių galiojimą ji pratęsė pasinaudodama M.A.711 dalies a punkto 4 papunktyje numatyta teise, kopijas. c) Jeigu nepertraukiamąjį tinkamumą skraidyti užtikrinanti organizacija turi M.A.711 dalies c punkte nurodytą teisę, ji turi išlaikyti visų skrydžio leidimų, kuriuos išdavė pagal Reglamento (EB) Nr. 1702/2003 priedo (21 dalies) 21A.729 dalies nuostatas, kopijas. d) Nepertraukiamąjį tinkamumą skraidyti užtikrinanti organizacija visų b ir c punktuose nurodytų užrašų kopijas laiko dvejus metus nuo tos dienos, kai visam laikui nustota eksploatuoti orlaivį. e) Užrašai laikomi taip, kad jų nebūtų galima sugadinti, pakeisti ir pavogti. f) Visa duomenų rezervavimui užtikrinti naudojama aparatinė kompiuterio įranga laikoma kitoje vietoje nei darbui naudojamų duomenų laikymo įranga ir tokioje aplinkoje, kad būtų užtikrinta gera tų duomenų būklė. g) Jeigu pareiga užtikrinti orlaivio nepertraukiamąjį tinkamumą skraidyti perleidžiama kitai organizacijai arba asmeniui, visi laikomi užrašai perduodami minėtai organizacijai arba asmeniui. Nustatyta užrašų laikymo trukmė toliau taikoma minėtai organizacijai arba asmeniui. h) Jeigu nepertraukiamąjį tinkamumą skraidyti užtikrinanti organizacija nutraukia savo veiklą, visi laikomi užrašai perduodami orlaivio savininkui.“; (16) M.A.901 dalies i punkto 1 papunktis pakeičiamas taip: „1. kai orlaivį prižiūri pagal šio priedo (M dalies) A skyriaus G poskyrį patvirtinta nepertraukiamąjį tinkamumą skraidyti užtikrinanti organizacija, įsteigta trečiojoje šalyje,“; (17) M.A.905 dalies c punktas pakeičiamas taip: „c) M.A.201 dalyje nurodytas atsakingas asmuo arba organizacija, gavusi pranešimą apie pažeidimus pagal M.B.903 dalį, turi parengti taisomųjų veiksmų planą ir per su kompetentinga institucija sutartą laikotarpį tai institucijai priimtinu būdu imtis tų veiksmų, įskaitant taisomuosius veiksmus, kuriais užkertamas kelias pakartotiniam pažeidimui ir pašalinama pagrindinė pažeidimo priežastis.“; (18) M.B.104 dalies d punkto 7 papunktis pakeičiamas taip: „7. visų dokumentų, kuriuos kompetentinga institucija patvirtino pagal I priedą (M dalį) arba Reglamento Nr. 3922/91 III priedą (ES–OPS).“; (19) II priedėlis pakeičiamas taip: „II priedėlis Oficialus išleidimo pažymėjimas EASA 1 forma Šios instrukcijos taikomos tik kai EASA 1 forma naudojama techninės priežiūros tikslais. Reikėtų atkreipti dėmesį į Reglamento (EB) Nr. 1702/2003 priedo (21 dalies) I priedėlį, kuris taikomas EASA 1 formą naudojant gamybos tikslais. 1. PASKIRTIS IR NAUDOJIMAS 1.1. Pagrindinė pažymėjimo paskirtis – deklaruoti, kad atliekamais produktų, dalių ir prietaisų (toliau – gaminys (-iai) techninės priežiūros darbais užtikrinamas tinkamumas skraidyti. 1.2. Turi būti nustatyta pažymėjimo ir gaminio (-ių) tarpusavio sąsaja. Pažymėjimo rengėjas privalo pasilikti pažymėjimo kopiją, pagal kurią būtų galima patikrinti originalius duomenis. 1.3. Pažymėjimą pripažįsta daugelis tinkamumą skraidyti užtikrinančių institucijų, tačiau šis pripažinimas gali priklausyti nuo galiojančių dvišalių susitarimų ir (arba) tinkamumą skraidyti užtikrinančios institucijos politikos. Tokiu atveju šiame pažymėjime minimi „patvirtinti konstrukciniai duomenys“ yra įvežančios šalies tinkamumą skraidyti užtikrinančios institucijos patvirtinti duomenys. 1.4. Pažymėjimas nėra pranešimas apie pristatymą arba važtaraštis. 1.5. Orlaivio negalima išleisti eksploatuoti naudojant pažymėjimą. 1.6. Pažymėjimas nėra patvirtinimas, kad gaminį galima įmontuoti tam tikrame orlaivyje, variklyje arba oro sraigte; tai dokumentas, galutiniam naudotojui padedantis nustatyti gaminio tinkamumo naudoti patvirtinimo statusą. 1.7. Į vieną pažymėjimą negalima įtraukti ir pagal gamybos, ir pagal techninės priežiūros procedūras išleistų gaminių rinkinio. 2. BENDRA FORMA 2.1. Pažymėjimas turi atitikti pridėtą formą, įskaitant langelių numerius ir kiekvieno langelio vietą. Kiekvieno langelio dydis gali būti pritaikytas konkrečiai paraiškai, bet ne tiek, kad pažymėjimo nebūtų įmanoma atpažinti. 2.2. Pažymėjimas turi būti „gulsčios“ formos, tačiau apskritai jis gali būti gerokai didesnis arba mažesnis su sąlyga, kad išliktų atpažįstamas ir įskaitomas. Jeigu kyla abejonių, pasitarkite su kompetentinga institucija. 2.3. Naudotojo ir (arba) montuotojo pareiškimą apie atsakomybę galima pateikti bet kurioje pažymėjimo pusėje. 2.4. Visas spausdintas tekstas turi būti aiškus ir įskaitomas, kad jį būtų lengva perskaityti. 2.5. Pažymėjimą galima iš anksto išspausdinti arba parengti kompiuteriu, tačiau bet kuriuo atveju išspausdintos linijos ir ženklai turi būti aiškūs ir įskaitomi ir atitikti nustatytą formą. 2.6. Pažymėjimas turėtų būti rengiamas anglų kalba ir, jei reikia, kita (-omis) kalba (-omis). 2.7. Pažymėjime pateiktina informacija gali būti spausdinama rašomąja mašinėle ir (arba) kompiuteriu arba įrašoma ranka didžiosiomis raidėmis ir turi būti lengvai įskaitoma. 2.8. Aiškumo sumetimais turi būti naudojama kuo mažiau santrumpų. 2.9. Kitoje pažymėjimo pusėje likusiame laisvame plote pažymėjimo rengėjas gali pateikti bet kokią papildomą informaciją, išskyrus sertifikavimo pareiškimą. Jeigu naudojama kita pažymėjimo pusė, tai turi būti nurodyta atitinkamame pažymėjimo pirmosios pusės langelyje. 3. KOPIJOS 3.1. Pažymėjimo kopijų, kurios siunčiamos klientui arba kurias pažymėjimo rengėjas pasilieka sau, skaičius neribojamas. 4. PAŽYMĖJIMO KLAIDA (-OS) 4.1. Jeigu galutinis naudotojas pažymėjime aptinka klaidą (-ų), jis privalo ją (jas) raštu nurodyti pažymėjimo rengėjui. Pažymėjimo rengėjas naują pažymėjimą gali išduoti tik jeigu klaidą (-as) galima patikrinti ir ištaisyti. 4.2. Naujajam pažymėjimui turi būti suteiktas naujas kontrolinis numeris, jis iš naujo pasirašomas ir įrašoma nauja data. 4.3. Prašymą išduoti naują pažymėjimą galima patenkinti iš naujo netikrinant gaminio (-ių) būklės. Naujasis pažymėjimas nėra pareiškimas apie dabartinę būklę, jo 12 langelyje turi būti pateikta tokia nuoroda į ankstesnį pažymėjimą: „Šiuo pažymėjimu ištaisoma (-os) klaida (-os), padaryta (-os) [įrašykite originalią išdavimo datą] [įrašykite originalų kontrolinį numerį] pažymėjimo [įrašykite pataisyto (-ų) langelio (-ių)] numerį (-ius)] langelyje (-iuose); šis pažymėjimas nėra atitikties, būklės ir (arba) išleidimo eksploatuoti patvirtinimas“. Abu pažymėjimai turėtų būti saugomi iki pirmojo pažymėjimo saugojimo laikotarpio pabaigos. 5. PAŽYMĖJIMO RENGIMO INSTRUKCIJOS PAŽYMĖJIMO RENGĖJUI 1 langelis. Tvirtinanti kompetentinga institucija / Šalis Nurodoma kompetentingos institucijos, pagal kurios jurisdikciją išduotas šis pažymėjimas, pavadinimas ir šalis. Jeigu kompetentinga institucija yra Agentūra, turi būti nurodoma tik „EASA“. 2 langelis. EASA 1 formos antraštė 3 langelis. Formos kontrolinis numeris Įrašomas unikalus numeris, suteiktas pagal 4 langelyje nurodytos organizacijos numeravimo sistemą arba procedūrą; šis numeris gali būti sudarytas iš raidžių ir (arba) skaitmenų. 4 langelis. Organizacijos pavadinimas ir adresas Įrašomas patvirtintos organizacijos, atliekančios darbą, kuris įrašomas į šį pažymėjimą, išsamus pavadinimas ir adresas (pagal EASA 3 formą). Galima pateikti logotipus ir panašius ženklus, jei logotipas telpa į langelį. 5 langelis. Darbų užsakymas / Sutartis / Sąskaita faktūra Kad klientui būtų lengviau atsekti gaminį (-ius), įrašomas darbų užsakymo numeris, sutarties numeris, sąskaitos faktūros numeris arba panašus nuorodos numeris. 6 langelis. Gaminys Įrašomi gaminių partijų numeriai, jei gaminių partijų daugiau kaip viena. Šiame langelyje pateiktus duomenis galima nesunkiai susieti su 12 langeliu „Pastabos“. 7 langelis. Aprašas Įrašomas gaminio pavadinimas arba pateikiamas gaminio aprašas. Pirmenybė turėtų būti teikiama terminams, vartojamiems nepertraukiamojo tinkamumo skraidyti nurodymuose arba techninės priežiūros duomenyse (pvz., iliustruotasis dalių katalogas, orlaivių techninės priežiūros žinynas, techninis biuletenis, komponentų techninės priežiūros žinynas). 8 langelis. Dalies numeris Įrašomas dalies numeris, nurodytas ant gaminio arba jo žymens ir (arba) pakuotės. Jei tai variklis arba oro sraigtas, gali būti naudojamas jo tipo žymuo. 9 langelis. Kiekis Nurodomas gaminių kiekis. 10 langelis. Serijos numeris Jei pagal taisykles ant gaminio turi būti nurodytas serijos numeris, įrašykite jį. Be to, galima įrašyti bet kokį kitą serijos numerį, kurio pagal taisykles nurodyti nereikalaujama. Jei serijos numeris ant gaminio nenurodytas, įrašykite „Nėra“. 11 langelis. Statusas / Darbas Toliau aprašomi leidžiami 11 langelio įrašai. Įrašomas tik vienas iš šių terminų – jeigu galima pasirinkti daugiau nei vieną terminą, tada vartojamas didžiąją atliktų darbų dalį ir (arba) gaminio statusą tiksliausiai nusakantis terminas. i) Atliktas kapitalinis remontas. Tai procesas, kuriuo užtikrinama, kad gaminys visiškai atitiktų visus leidžiamuosius eksploatavimo nuokrypius, nustatytus gaminio tipo pažymėjimo turėtojo arba įrangos gamintojo nepertraukiamojo tinkamumo skraidyti nurodymuose arba duomenyse, kuriuos yra patvirtinusi arba pripažinusi institucija. Gaminys bent jau išmontuojamas, išvalomas, patikrinamas, jeigu reikia, suremontuojamas, vėl surenkamas ir išbandomas pagal minėtus nustatytus duomenis. ii) Suremontuotas. Defekto (-ų) pašalinimas naudojant taikomą standartą (1). iii) Patikrintas / Išbandytas. Patikrinimas, matavimas ir t. t. pagal taikomą standartą (1) (pvz., apžiūra, veikimo tikrinimas, stendinis bandymas, t. t.). iv) Modifikuotas. Gaminio pertvarkymas, kad jis atitiktų taikomą standartą (1). 12 langelis. Pastabos Tiesiogiai arba nurodydami pagalbinius dokumentus, kurie naudotojui arba montuotojui būtini norint nustatyti su sertifikuojamu darbu susijusio (-ių) gaminio (-ių) tinkamumą naudoti, apibūdinkite 11 langelyje nurodytą darbą. Prireikus galima naudoti atskirą lapą ir daroma nuoroda į pagrindinę EASA 1 formą. Turi būti aiškiai nurodoma, su kokiu (-iais) 6 langelyje nurodytu (-ais) gaminiu (-iais) kiekvienas pareiškimas siejamas. 12 langelyje įrašytinos informacijos pavyzdžiai: i) naudoti techninės priežiūros duomenys, įskaitant statusą po patikrinimo ir nuorodą; ii) atitiktis tinkamumo skraidyti nurodymams arba techniniam biuleteniui; iii) atlikti remontai; iv) atliktos modifikacijos; v) įmontuotos atsarginės dalys; vi) ribotos eksploatavimo trukmės dalių statusas; vii) nukrypimai nuo užsakovo pateikto darbų užsakymo; viii) išleidimo pareiškimai – kad būtų laikomasi užsienio valstybės civilinės aviacijos administracijos techninės priežiūros reikalavimų; ix) informacija, reikalinga naudojant siuntą su trūkumais arba iš naujo atliekant surinkimą po pristatymo; x) pagal I priedo (M dalies) F poskyrį patvirtintos techninės priežiūros organizacijos: M.A.613 dalyje nurodytas pareiškimas dėl komponento išleidimo eksploatuoti pažymėjimo: „Patvirtinama, kad, jeigu šiame langelyje nenurodyta kitaip, 11 langelyje nurodytas ir šiame langelyje aprašytas darbas užbaigtas pagal Reglamento (EB) Nr. 2042/2003 I priedo (M dalies) A skyriaus F poskyrio reikalavimus, todėl laikoma, kad darbo objektas parengtas išleisti eksploatuoti. TAI NĖRA IŠLEIDIMAS EKPLOATUOTI PAGAL REGLAMENTO (EB) Nr. 2042/2003 II PRIEDĄ (145 DALĮ).“ Jeigu duomenys spausdinami iš elektroninės EASA 1 formos, atitinkami duomenys, kurie netelpa į kitus langelius, turėtų būti įrašomi į šį langelį. 13a–13e langeliai Bendrieji 13a–13e langelių reikalavimai: šie langeliai nepildomi išleidimo eksploatuoti techninės priežiūros tikslais. Kad šis langelis nebūtų panaudotas per neapdairumą arba neteisėtai, jį užtušuokite, patamsinkite arba kitaip pažymėkite. 14a langelis. Pažymimas (-i) atitinkamas (-i) kvadratėlis (-iai), t. y. nurodoma, kokios taisyklės taikomos užbaigtam darbui. Jeigu pažymimas kvadratėlis „Kitos taisyklės, nurodytos 12 langelyje“, tada 12 langelyje turi būti nurodomos kitos (-ų) tinkamumą skraidyti užtikrinančios (-ių) institucijos (-ų) taisyklės. Turi būti pažymimas bent vienas kvadratėlis arba galima pažymėti abu kvadratėlius, jeigu reikia. Dėl visų techninės priežiūros darbų, kuriuos atliko pagal Reglamento (EB) Nr. 2042/2003 I priedo (M dalies) A skyriaus F poskyrį patvirtintos techninės priežiūros organizacijos, pažymimas kvadratėlis „Kitos taisyklės, nurodytos 12 langelyje“ ir į 12 langelį įrašomas pareiškimas dėl išleidimo eksploatuoti pažymėjimo. Šiuo atveju su sertifikavimu susijęs pareiškimas „jeigu šiame langelyje nenurodyta kitaip“ skirtas toliau nurodytiems atvejams: a) negalima užbaigti techninės priežiūros darbų; b) techninės priežiūros darbai neatitinka I priede (M dalyje) nustatyto standarto; c) techninės priežiūros darbai buvo atlikti ne pagal I priedo (M dalies) reikalavimus. Tokiu atveju 12 langelyje nurodomas konkretus nacionalinis teisės aktas. Dėl visų techninės priežiūros darbų, kuriuos atliko pagal Reglamento (EB) Nr. 2042/2003 II priedo (145 dalies) A skyrių patvirtintos techninės priežiūros organizacijos, su sertifikavimu susijęs pareiškimas „jeigu 12 langelyje nenurodyta kitaip“ skirtas toliau nurodytiems atvejams: a) negalima užbaigti techninės priežiūros darbų; b) techninės priežiūros darbai neatitinka II priede (145 dalyje) nustatyto standarto; c) techninės priežiūros darbai buvo atlikti ne pagal II priedo (145 dalies) reikalavimus. Tokiu atveju 12 langelyje nurodomas konkretus nacionalinis teisės aktas. 14b langelis. Įgalioto asmens parašas Šis laukelis skirtas įgalioto asmens parašui. Pasirašyti šiame langelyje gali tik tie asmenys, kurie yra specialiai įgalioti pagal kompetentingos institucijos taisykles ir politiką. Kad būtų lengviau atpažinti asmenį, šalia parašo gali būti nurodomas unikalus įgaliotam asmeniui suteiktas numeris. 14c langelis. Pažymėjimo / Patvirtinimo numeris Įrašomas pažymėjimo arba patvirtinimo numeris ar nuoroda. Šį numerį arba nuorodą suteikia kompetentinga institucija. 14d langelis. Vardas ir pavardė Įskaitomai įrašoma asmens, kuris pasirašo 14b langelyje, vardas ir pavardė. 14e langelis. Data Įrašoma pasirašymo 14b langelyje data; datos formatas turi būti mmmm (keturi metų skaitmenys) mmm (pirmosios trys mėnesio raidės) dd (du dienos skaitmenys). Naudotojo / montuotojo pareigos Pažymėjime pateikiamas toliau nurodytas teiginys, kuriuo galutiniai naudotojai būtų įspėti, kad jie neatleidžiami nuo pareigų, susijusių su bet kurio gaminio, prie kurio pridedama ši forma, įmontavimu ir naudojimu: „ŠIS PAŽYMĖJIMAS NĖRA LEIDIMAS ĮMONTUOTI GAMINĮ (-IUS). JEI NAUDOTOJAS IR (ARBA) MONTUOTOJAS DARBĄ ATLIEKA PAGAL TINKAMUMĄ SKRAIDYTI UŽTIKRINANČIOS INSTITUCIJOS, NENURODYTOS 1 LANGELYJE, TAISYKLES, LABAI SVARBU, KAD NAUDOTOJAS IR (ARBA) MONTUOTOJAS UŽTIKRINTŲ, KAD JO TINKAMUMĄ SKRAIDYTI UŽTIKRINANTI INSTITUCIJA PRIPAŽINTŲ GAMINIUS, KURIUOS PATVIRTINA 1 LANGELYJE NURODYTA TINKAMUMĄ SKRAIDYTI UŽTIKRINANTI INSTITUCIJA. 13A IR 14A LANGELIŲ PAREIŠKIMAI NĖRA ĮMONTAVIMO PAŽYMĖJIMAS. VISAIS ATVEJAIS ORLAIVIO TECHNINĖS PRIEŽIŪROS DOKUMENTUOSE TURI BŪTI ĮMONTAVIMO PAŽYMĖJIMAS, KURĮ NAUDOTOJAS ARBA MONTUOTOJAS PAGAL NACIONALINES TAISYKLES IŠDUODA PRIEŠ TAI, KAI ORLAIVIUI LEIDŽIAMA SKRISTI.“ (20) III priedėlis pakeičiamas taip: „III priedėlis Tinkamumo skraidyti patikros pažymėjimas – EASA 15 forma (21) IV priedėlis pakeičiamas taip: „IV priedėlis Klasių ir kategorijų sistema, taikoma patvirtinant techninės priežiūros organizacijas pagal I priedo (M dalies) F poskyrį ir II priedą (145 dalį) 1. Išskyrus atvejus, kai 12 punkte nurodytoms mažiausioms organizacijoms nustatoma kitaip, 13 punkte nurodytoje lentelėje pateikiama standartinė techninės priežiūros organizacijos patvirtinimo pagal I priedo (M dalies) F poskyrį ir II priedą (145 dalį) sistema. Organizacijai turi būti suteikiamas patvirtinimas, kurio apimtis – nuo vienos klasės ir kategorijos su apribojimais iki visų klasių ir kategorijų su apribojimais. 2. Be 13 punkte nurodytos lentelės, patvirtinta techninės priežiūros organizacija privalo savo techninės priežiūros organizacijos vadove ir (arba) žinyne nurodyti darbo apimtį. Dar žr. 11 punktą. 3. Atsižvelgiant į kompetentingos institucijos suteiktą (-as) patvirtinimo klasę (-es) ir kategoriją (-as), techninės priežiūros organizacijos žinyne nustatyta darbo apimtis tiksliai apibrėžia patvirtinimo ribas. Dėl to svarbu, kad patvirtinimo klasė (-ės) ir kategorija (-os) atitiktų organizacijos darbo apimtį. 4. A kategorijos klasė – patvirtinta techninės priežiūros organizacija gali atlikti orlaivio ir visų komponentų (įskaitant variklius ir (arba) pagalbines jėgaines) techninę priežiūrą pagal orlaivio techninės priežiūros duomenis arba, jeigu tam pritarė kompetentinga institucija, pagal komponentų techninės priežiūros duomenis, jeigu tie komponentai nėra išmontuojami iš orlaivio. Vis dėlto tokia A kategorijai priskiriama patvirtinta techninės priežiūros organizacija gali laikinai išmontuoti komponentą, kad būtų lengviau jį pasiekti, išskyrus tuos atvejus, kai dėl tokio išmontavimo prireikia atlikti papildomą techninę priežiūrą, kuri negali būti atliekama pagal šio punkto nuostatas. Tam taikoma kontrolės procedūra, nustatyta techninės priežiūros organizacijos žinyne, kurį turi patvirtinti kompetentinga institucija. Apribojimo skyriuje nustatoma šios techninės priežiūros taikymo sritis, kartu nurodant patvirtinimo apimtį. 5. B kategorijos klasė – patvirtinta techninės priežiūros organizacija gali atlikti neįmontuoto variklio ir (arba) pagalbinės jėgainės bei variklio ir (arba) pagalbinės jėgainės komponentų techninę priežiūrą pagal variklio ir (arba) pagalbinės jėgainės techninės priežiūros duomenis arba, jeigu tam pritarė kompetentinga institucija, komponentų techninės priežiūros duomenis, jeigu tie komponentai nėra išmontuojami iš variklio ir (arba) pagalbinės jėgainės. Vis dėlto tokia B kategorijai priskiriama patvirtinta techninės priežiūros organizacija gali laikinai išmontuoti komponentą, kad būtų lengviau jį pasiekti, išskyrus tuos atvejus, kai dėl tokio išmontavimo prireikia atlikti papildomą techninę priežiūrą, kuri negali būti atliekama pagal šio punkto nuostatas. Apribojimo skyriuje nustatoma šios techninės priežiūros taikymo sritis, kartu nurodant patvirtinimo apimtį. Patvirtinta B kategorijos klasei priskirta techninės priežiūros organizacija, jeigu atliekama techninė angare vykdoma orlaivio priežiūra arba priešskrydinė orlaivio techninė priežiūra, taip pat gali atlikti įmontuoto variklio techninę priežiūrą, laikydamasi kontrolės procedūros, nustatytos techninės priežiūros organizacijos žinyne, kurį turi patvirtinti kompetentinga institucija. Techninės priežiūros organizacijos žinyne nustatyta darbo apimtis turi atspindėti šią veiklą, jeigu kompetentinga institucija ją leidžia. 6. C kategorijos klasė – patvirtinta techninės priežiūros organizacija gali atlikti neįmontuotų komponentų (išskyrus variklius ir pagalbines jėgaines), skirtų įmontuoti orlaivyje arba variklyje ir (arba) pagalbinėje jėgainėje, techninę priežiūrą. Apribojimo skyriuje nustatoma šios techninės priežiūros taikymo sritis, kartu nurodant patvirtinimo apimtį Patvirtinta C kategorijos klasei priskirta techninės priežiūros organizacija taip pat gali atlikti įmontuoto komponento techninę priežiūrą, jeigu atliekama techninė angare vykdoma orlaivio priežiūra arba priešskrydinė orlaivio techninė priežiūra arba variklio ir (arba) pagalbinės jėgainės techninės priežiūros patalpose, laikydamasi kontrolės procedūros, nustatytos techninės priežiūros organizacijos žinyne, kurį turi patvirtinti kompetentinga institucija. Techninės priežiūros organizacijos žinyne nustatyta darbo apimtis turi atspindėti šią veiklą, jeigu kompetentinga institucija ją leidžia. 7. D kategorijos klasė – tai nebūtinai su konkrečiu orlaiviu, varikliu arba kitu komponentu susijusi atskira klasė. D1 – tai neardomųjų bandymų (NDT) klasė, būtina tik patvirtintai techninės priežiūros organizacijai, kuri neardomuosius bandymus kaip tam tikrą užduotį atlieka kitai organizacijai. Patvirtinta A, B arba C kategorijos klasei priskirta techninės priežiūros organizacija produktų, kurių techninę priežiūrą ji atlieka pagal techninės priežiūros organizacijos žinyne nustatytas neardomųjų bandymų procedūras, neardomuosius bandymus gali atlikti neturėdama D1 klasės patvirtinimo. 8. Pagal II priedą (145 dalį) patvirtinamos A kategorijos klasės techninės priežiūros organizacijos skirstomos į vykdančias techninę orlaivio priežiūrą angare arba priešskrydinę orlaivio techninę priežiūrą. Tokią organizaciją galima patvirtinti suteikiant teisę vykdyti techninę orlaivio angare arba priešskrydinę orlaivio techninę priežiūrą, arba abiejų šių tipų priežiūrą. Reikėtų pabrėžti, kad tuo atveju, jeigu priešskrydinės orlaivio techninės priežiūros patalpos yra pagrindinėse angare atliekamos techninės orlaivio priežiūros patalpose, privaloma turėti techninės priežiūros patvirtinimą, leidžiantį atlikti priešskrydinę orlaivio techninę priežiūrą. 9. Apribojimo skyrius skirtas tam, kad kompetentingos institucijos konkrečiai organizacijai patvirtinimą galėtų suteikti atsižvelgdamos į jos ypatybes. Kategorijos patvirtinime nurodomos tik tuo atveju, jeigu jos yra tinkamai apibrėžtos. 13 punkte nurodytoje lentelėje nustatyti galimi apribojimo tipai. Nors techninė priežiūra nurodoma kiekvienos klasės pabaigoje, leidžiama pabrėžti techninės priežiūros užduotį, o ne orlaivio, variklio tipą arba gamintoją, jeigu tai labiau atitinka organizacijos interesus (pavyzdžiu galėtų būti aviacinės elektroninės įrangos prietaisai ir jų techninė priežiūra). Toks teiginys apribojimo skyriuje nurodo, kad techninės priežiūros organizacija yra patvirtinta atlikti techninę priežiūrą, įskaitant šio tam tikro tipo darbus ir užduotis. 10. Kai A ir B klasių apribojimo skyriuje pateikiama nuoroda į seriją, tipą ir grupę, serija – tai tam tikro tipo serija, pvz., „Airbus 300“, „Airbus 310“ ar „Airbus 319“ arba „Boeing 737-300“ serija arba „RB211-524“ serija, arba „Cessna 150“ ar „Cessna 172“ serija, arba „Beech 55“ serija, arba „Continental O-200“ serija ir t. t.; tipas – tai tam tikras tipas arba modelis, pvz., „Airbus 310-240“ tipas arba „RB 211-524 B4“ tipas, arba „Cessna 172RG“ tipas; leidžiama nurodyti bet kokį serijų arba tipų skaičių; grupė – tai, pvz., vieną stūmoklinį variklį turintis „Cessna“ orlaivis arba turbokompresoriaus neturintis stūmoklinis variklis „Lycoming“ ir t. t. 11. Jeigu naudojamas ilgasis įrangos, kurios techninę priežiūrą gali atlikti remonto įmonė ir už kurios išleidimą eksploatuoti ji yra atsakinga, sąrašas, kurį leidžiama dažnai keisti, tada šie pakeitimai daromi taikant netiesioginę patvirtinimo procedūrą, kuri nurodyta atitinkamai M.A.604 dalies c punkte ir M.B.606 dalies c punkte arba 145.A.70 dalies c punkte ir 145.B.40 dalyje. 12. Techninės priežiūros organizacijai, kuri visiems techninės priežiūros darbams planuoti ir jiems atlikti samdo tik vieną darbuotoją, galima suteikti tik tam tikros kategorijos patvirtinimą. Didžiausi leistini apribojimai: KLASĖ KATEGORIJA APRIBOJIMAS ORLAIVIO KLASĖ A2 KATEGORIJA: 5 700 KG IR MAŽESNĖS MASĖS LĖKTUVAI STŪMOKLINIS VARIKLIS, 5 700 KG IR MAŽESNĖS MASĖS ORLAIVIO KLASĖ A3 KATEGORIJA: SRAIGTASPARNIAI VIENAS STŪMOKLINIS VARIKLIS, 3 175 KG IR MAŽESNĖS MASĖS ORLAIVIO KLASĖ A4 KATEGORIJA: ORLAIVIS, IŠSKYRUS A1, A2 ir A3 KATEGORIJAS APRIBOJIMŲ NENUSTATYTA VARIKLIŲ KLASĖS B2 KATEGORIJA: STŪMOKLINIS MAŽESNĖS GALIOS NEI 450 AJ KOMPONENTŲ KLASĖ: IŠSKYRUS SUKOMPLEKTUOTUS VARIKLIUS ARBA PAGALBINES JĖGAINES NUO C1 IKI C22 PAGAL ĮRANGOS, KURIOS TECHNINĘ PRIEŽIŪRĄ GALI ATLIKTI REMONTO ĮMONĖ IR UŽ KURIOS IŠLEIDIMĄ EKSPLOATUOTI JI YRA ATSAKINGA, SĄRAŠĄ SPECIALI KLASĖ D1: NEARDOMIEJI BANDYMAI (NDT) NEARDOMŲJŲ BANDYMŲ METODAS (-AI) TURI BŪTI NUSTATYTAS (-I). Turėtų būti pasakyta, kad kompetentinga institucija tos organizacijos patvirtinimo apimtį gali dar labiau apriboti, atsižvelgdama į konkrečios organizacijos pajėgumą. 13. Lentelė KLASĖ KATEGORIJA APRIBOJIMAS TECHNINĖ ORLAIVIO PRIEŽIŪRA ANGARE PRIEŠSKRYDINĖ ORLAIVIO TECHNINĖ PRIEŽIŪRA ORLAIVIS A1 Didesnės nei 5 700 kg masės lėktuvai [Kategorija skirta pagal II priedą (145 dalį) patvirtintoms techninės priežiūros organizacijoms] [Nurodomas lėktuvo gamintojas arba grupė, serija ar tipas ir (arba) techninės priežiūros užduotys] Pavyzdys: „Airbus A320“ [TAIP / NE]* [TAIP / NE]* A2 5 700 kg ir mažesnės masės lėktuvai [Nurodomas lėktuvo gamintojas arba grupė, serija ar tipas ir (arba) techninės priežiūros užduotys] Pavyzdys: „DHC-6 Twin Otter“ [TAIP / NE]* [TAIP / NE]* A3 Sraigtasparniai [Nurodomas sraigtasparnių gamintojas arba grupė, serija ar tipas ir (arba) techninės priežiūros užduotis (-ys)] Pavyzdys: „Robinson R44“ [TAIP / NE]* [TAIP / NE]* A4 Orlaiviai, išskyrus A1, A2 ir A3 kategorijas [Nurodoma orlaivio serija arba tipas ir (arba) techninės priežiūros užduotis (-ys).] [TAIP / NE]* [TAIP / NE]* VARIKLIAI B1 Turbininiai [Nurodoma variklio serija arba tipas ir (arba) techninės priežiūros užduotis (-ys)] Pavyzdys: PT6A serija B2 Stūmokliniai [Nurodomas variklio gamintojas arba grupė, serija ar tipas ir (arba) techninės priežiūros užduotis (-ys)] B3 Pagalbinė jėgainė [Nurodomas variklio gamintojas arba serija ar tipas ir (arba) techninės priežiūros užduotis (-ys)] KOMPONENTAI, IŠSKYRUS SUKOMPLEKTUOTUS VARIKLIUS ARBA PAGALBINES JĖGAINES C1 Oro kondicionavimo ir hermetizavimo įrenginys [Nurodoma orlaivio tipas arba orlaivio ar komponento gamintojas arba konkretus komponentas ir (arba) daroma nuoroda į įmonės žinyne pateikiamą įrangos, kurios techninę priežiūrą gali atlikti remonto įmonė ir už kurios išleidimą eksploatuoti ji yra atsakinga, sąrašą ir (arba) techninės priežiūros užduotį (-is).] Pavyzdys: degalų tiekimo valdymo įtaisas PT6A C2 Autopilotas C3 Ryšio ir navigacijos įranga C4 Durys – Liukai C5 Elektros energijos tiekimas ir apšvietimas C6 Įranga C7 Variklis – Pagalbinė jėgainė C8 Orlaivio vairai C9 Degalai C10 Sraigtasparnis – Rotoriai C11 Sraigtasparnis – Pavara C12 Hidraulinė sistema C13 Būklės rodmenų teikimo ir registravimo sistema C14 Važiuoklė C15 Deguonies sistema C16 Oro sraigtai C17 Pneumatinė ir vakuumo sistema C18 Apsauga nuo apledėjimo / lietaus / ugnies C19 Langai C20 Konstrukcijos dalys C21 Vandens balastas C22 Traukos jėgos padidinimas SPECIALIOSIOS PASLAUGOS D1 Neardomieji bandymai [Nurodomas (-i) konkretus (-ūs) neardomųjų bandymų metodas (-ai)]“ (22) V priedėlis pakeičiamas taip: „V priedėlis I priedo (M dalies) F poskyryje nurodytas techninės priežiūros organizacijos patvirtinimas (23) VI priedėlis pakeičiamas taip: „VI priedėlis I priedo (M dalies) G poskyryje nurodytas nepertraukiamąjį tinkamumą skraidyti užtikrinančios organizacijos patvirtinimas